Clifton Gin, ŉ nuwe jenewer geskep deur die Suid-Afrikaans gebore Silvana Bottega, het die pragtige Clifton-strande, die Atlantiese Oseaan en die warm Kaapse aande as inspirasie.
“Ons het gespeel tot ons die finale samestelling gevind het. Wat ons albei oortuig het, is ’n produk wat die tydtoets sou deurstaan, maar terselfdertyd ’n sagtheid én ŉ verfrissende karakter het.”
Bottega vertel sy is ŉ regte seekind en dat sy haar gelukkigste tye op ŉ strand of by die see gehad het, daarom is haar jenewer deur die see geïnspireer.
“Clifton is vir my die vergestalting van die gees van Kaapstad: die beeldskone strande en die see waarvoor ek lief is en wat ons bind. Dis oor herinneringe van jolige, sonnige dae in bikini’s en warm aande in pragtige syrokke. Die jenewer wat ons geskep het, is vloeibare sonskyn in elke slukkie.”